Diari Oficial de la Generalitat Valenciana


Sumari del DOGV 3877, del 14-11-2000 (2000/7657)

Notificació de la Resolució del director general per a la Salut Pública, de data 5 de maig de 2000, dictada en l'expedient número 51/28/00.
-------------------------------------------------------------------------------------------------------------------------------------------

### Dades del document

Número de DOGV
:   3877

Data del DOGV
:   14-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/7657


Organisme emissor
:   Conselleria de Sanitat

Tipus de document
:   Anunci

Notificació de la Resolució del director general per a la Salut Pública, de data 5 de maig de 2000, dictada en l'expedient número 51/28/00. [2000/M7657]
  
Com que no ha sigut possible notificar de manera personal i directa a la persona interessada la Resolució del director general per a la Salut Pública de data 5 de maig de 2000, dictada en l'expedient número 51/28/00, es publica en el Diari Oficial de la Generalitat Valenciana segons que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 15 de setembre de 2000.- El director general per a la Salut Pública: Francisco J. Bueno Cañigral.
  
«Vist l'expedient sancionador número 51/28/00, instruït per la Direcció Territorial de Sanitat de València a la senyora Ana María Ruiz Martín i el recurs d'alçada presentat per ella contra la Resolució de data 28 de febrer de 2000, de la direcció territorial, resulten els fets següents.
  
Fets
  
Primer
  
L'expedient es va iniciar com a conseqüència de la inspecció que van fer el dia 6 d'agost de 1999 els inspectors de la Direcció Territorial de Sanitat de València a l'establiment dedicat a l'activitat de menjador col·lectiu que la senyora Ana María Ruiz Martín té en explotació comercial al carrer Reina Na Joana, número 4, de la localitat del Port de Sagunt. En aquesta inspecció, segons consta en l'acta núm. 2706, s'apreciaren les deficiències següents:
  
1. No ha comunicat el canvi de la titularitat de l'autorització sanitària.
  
2. No té dosificador de sabó i bobina de paper en el llavamans de la cuina.
  
3. La propietària no té el carnet de manipuladora d'aliments.
  
Segon
  
Es va tramitar aquest expedient i es va dictar una resolució de data 28 de febrer de 2000, notificada el 4 de març de 2000, en què s'estimaven infringits els articles 35.a.1 de la Llei 14/1986, de 25 d'abril, General de Sanitat, i 2.1.1 del Reial Decret 1945/83, de 22 de juny, en relació amb el que disposen:
  
- L'article 14 del Reial Decret 2817/83, de 13 d'octubre, pel qual s'aprova la reglamentació tècnica sanitària de menjadors col·lectius i l'article 5 de l'Ordre de 6 de juny de 1997, de la Conselleria de Sanitat, que regula l'autorització sanitària d'establiments alimentaris menors, pel primer fet.
  
- L'article 4.9 del Reial Decret 2817/83, de 13 d'octubre, pel segon fet.
  
- L'article 3.a del Reial Decret 2505/1983, de 4 d'agost, i l'article 2 de l'Ordre de 13 de novembre de 1989, de la Conselleria de Sanitat i Consum, pel tercer fet.
  
I, en conseqüència, s'imposen a la senyora Ana María Ruiz Martín les sancions pecuniàries següents: vint-i-cinc mil pessetes (25.000 PTA) pel primer fet, deu mil pessetes (10.000 PTA) pel segon, i vint mil pessetes (20.000 PTA) pel tercer, segons l'article 36 de la Llei 14/1986, de 25 d'abril, General de Sanitat, i l'article 9 del Decret 44/1992, de 16 de març, del Govern Valencià.
  
Tercer
  
Contra aquesta resolució va imposar la interessada un recurs d'alçada en què en sol·licitava l'anul·lació, basant-se en les al·legacions següents:
  
- Esmena immediata de totes les deficiències: adjunta documentació que ho acredita.
  
- Sí que tenia carnet de manipuladora, n'adjunta una còpia.
  
Davant d'aquests fets s'han de considerar els fonaments de dret següents.
  
Fonaments de dret
  
Primer
  
La competència d'aquesta direcció general té el seu suport legal en l'article 12 en relació amb l'article 16 del Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat, i el 9 del Decret 44/1992, de 16 de març, del Govern Valencià, de competència sancionadora en infraccions sanitàries, en concordança amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
Segon
  
Quant a les al·legacions de la interessada, cal notar:
  
La documentació aportada acredita que sí que tenia el carnet de manipuladora d'aliments d'alt risc. Per això no s'ha d'imposar cap sanció per aquest fet.
  
Quant als fets primer i segon, la documentació acredita que s'han esmenat. Per això, i atenent el fet que l'inspector, en l'acta que suporta aquest expedient, va concedir un termini de tres mesos per a esmenar el fet segon i formulava un requeriment per tal que se sol·licitara el canvi de titularitat, requeriment que va ser atés per la interessada, es considera procedent anul·lar igualment les sancions imposades per aquests fets.
  
Vistos els preceptes legals esmentats i tots els altres de generals que es poden aplicar, resolc
  
Estimar el recurs d'alçada presentat per la senyora Ana Ruiz Martín contra la resolució de la Direcció Territorial de Sanitat de València de l'expedient 51/28/00 i, per tant, anul·lar les sancions imposades.
  
Aquesta resolució exhaureix la via administrativa i s'hi pot interposar un recurs contenciós administratiu en el termini de dos mesos, comptador des de l'endemà de la notificació. A elecció del demandant, es pot presentar davant el jutjat contenciós administratiu del seu domicili o del de la seu de l'òrgan que dicta aquest acte, segons que estableixen els articles 8, 14.1 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.